 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**MADONAS NOVADA PAŠVALDĪBAS DOMES   
SOCIĀLO UN VESELĪBAS JAUTĀJUMU KOMITEJAS SĒDES PROTOKOLS Nr. 8**

Madonā

2024. gada 16. oktobrī

Sēde sasaukta plkst. 14:00

Sēdi atklāj plkst. 14:00

Sēde notiek attālināti videokonferences platformā ZOOM.

Sēdē tika veiks audioieraksts.

**Sēdi vada**: sociālo un veselības jautājumu komitejas priekšsēdētājs Andris Sakne.

**Protokolē:** lietvede Baiba Bajāre.

**Sēdē piedalās deputāti**: Aivis Masaļskis, Kaspars Udrass, Artūrs Čačka, Zigfrīds Gora.

**Sēdē nepiedalās deputāti**: Gatis Teilis, Vita Robalte, Aigars Šķēls, Rūdolfs Preiss.

**Sēdē piedalās:**

Administrācijas darbinieki: Liene Ankrava – finanšu nodaļas vadītāja, Artūrs Leimanis – informācijas tehnoloģiju speciālists.

Iestāžu vadītāji un darbinieki: Artūrs Portnovs – Kalsnavas un Ļaudonas pagastu pārvalžu vadītājs, Ilze Kanča –Sociālā dienesta sociālo pakalpojumu nodaļas vadītāja

Sēdes vadītājs Andris Sakne iepazīstina ar Madonas novada pašvaldības domes Sociālo un veselības jautājumu komitejas sēdes darba kārtību.

**DARBA KĀRTĪBA:**

**0. Par darba kārtību**

ZIŅO: Andris Sakne

**1. Par pārvaldes uzdevuma – grupu dzīvokļa pakalpojuma un specializētās darbnīcas personām ar invaliditāti pakalpojuma – deleģēšanu biedrībai “Latvijas Samariešu apvienība”**

ZIŅO: Ilze Kanča

**2. Par pārvaldes uzdevumu deleģēšanu biedrībai “Biedrība bērniem, jauniešiem un pieaugušajiem ar dažādiem funkcionāliem traucējumiem “Mēs saviem bērniem””**

ZIŅO: Ilze Kanča

**0. Par darba kārtību**

ZIŅO: Andris Sakne

Sēdes vadītājs aicina balsot par sēdes darba kārtību.

**Atklāti balsojot: ar 5 balsīm "Par" (Aivis Masaļskis, Kaspars Udrass, Artūrs Čačka, Zigfrīds Gora, Andris Sakne), "Pret" – nav, "Atturas" – nav, Madonas novada pašvaldības domes Sociālo un veselības jautājumu komiteja NOLEMJ:**

Apstiprināt 2024. gada 16.oktobra Madonas novada pašvaldības domes Sociālo un veselības jautājumu komitejas sēdes darba kārtību.

**1. Par pārvaldes uzdevuma – grupu dzīvokļa pakalpojuma un specializētās darbnīcas personām ar invaliditāti pakalpojuma – deleģēšanu biedrībai “Latvijas Samariešu apvienība”**

ZIŅO: Ilze Kanča

DEBATĒS PIEDALĀS: A. Sakne

A.Sakne jautā, kādas izmaiņas ir salīdzinājumā ar iepriekšējo līgumu? I.Kanča paskaidro, ka šajā līgumā būs viena izlīdzinātā summa.

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Aivis Masaļskis, Kaspars Udrass, Artūrs Čačka, Zigfrīds Gora, Andris Sakne), "Pret" – nav, "Atturas" – nav, Madonas novada pašvaldības domes Sociālo un veselības jautājumu komiteja NOLEMJ:**

**Atbalstīt lēmuma projektu un virzīt izskatīšanai uz Finanšu komitejas sēdi.**

Lēmuma projekts:

Pašvaldība ar mērķi Vidzemes reģionā palielināt ģimeniskai videi pietuvinātu un sabiedrībā balstītu sociālo pakalpojumu pieejamību dzīvesvietā personām ar invaliditāti, izveidoja telpas grupu mājas (dzīvokļa) pakalpojumam, kas atrodas Meža ielā 5, Mārcienā, Mārcienas pagastā, Madonas novadā, un specializēto darbnīcu pakalpojumam, kas atrodas Meža ielā 23, Mārcienā, Mārcienas pagastā, Madonas novadā. Grupu mājā (dzīvokļos) tiek nodrošināta personu ar garīga rakstura traucējumiem sagatavošana pārejai uz dzīvi sabiedrībā, un tā paredzēta 16 vietām. Specializētās darbnīcas pakalpojums tiek nodrošināts pilngadīgām personām ar garīga rakstura traucējumiem, tas paredzēts 24 vietām.

Pašvaldību likuma 4. panta pirmās daļas 9. punktā noteikts, ka viena no pašvaldības autonomajām funkcijām ir nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus. Savukārt Sociālo pakalpojumu un sociālās palīdzības likuma 9. panta pirmajā daļā noteikts, ka pašvaldībai, kuras teritorijā ir deklarēta personas dzīvesvieta, ir pienākums nodrošināt personai iespēju saņemt tās vajadzībām atbilstošus sociālos pakalpojumus un sociālo palīdzību.

Sociālo pakalpojumu un sociālās palīdzības likuma 3. panta otrā un trešā daļa nosaka, ka kārtību, kādā saņemami sociālie pakalpojumi, un kārtību, kādā saņemami pašvaldību sniegtie sociālie pakalpojumi, pašvaldība nosaka pašvaldību saistošajos noteikumos. Madonas novada pašvaldības 2021. gada 25. novembra saistošo noteikumu Nr. 19 “Par sociālajiem pakalpojumiem Madonas novadā” (turpmāk – saistošie noteikumi) 5. punktā noteikti sociālie pakalpojumi, ko sniedz Madonas novada pašvaldība. Saistošajos noteikumos ir paredzēts, ka pašvaldība sniedz šādus sociālos pakalpojumus: grupu dzīvokļa pakalpojums un specializētās darbnīcas personām ar invaliditāti pakalpojumu (turpmāk – sociālie pakalpojumi). Saistošajos noteikumos pašvaldība paredzējusi, ka sociālos pakalpojumus persona var saņemt pie pakalpojuma sniedzēja, ar kuru pašvaldība noslēgusi līgumu. Pašvaldība pārvaldes uzdevumu sniegt sociālos pakalpojumus no 2024. gada 1. janvāra līdz 2024. gada 31. decembrim deleģējusi biedrībai “Latvijas Samariešu apvienība”.

Sociālo pakalpojumu un sociālās palīdzības likuma 11. panta pirmās daļas 2. punktā noteikts pašvaldības sociālā dienesta uzdevums sniegt sociālos pakalpojumus vai organizēt to sniegšanu ģimenēm ar bērniem, kurās ir bērna attīstībai nelabvēlīgi apstākļi, audžuģimenēm, aizbildņiem, personām, kuras aprūpē kādu no ģimenes locekļiem, personām ar invaliditāti, pensijas vecuma personām, personām ar garīga rakstura traucējumiem un citām personu grupām, kurām tas ir nepieciešams.

Madonas novada Sociālā dienesta (turpmāk – Sociālais dienests) struktūrā nav amata vienības iepriekš uzskaitīto sociālo pakalpojumu nodrošināšanai. Jaunu amata vienību izveidošana, attiecīga personāla piesaistīšana, un atsevišķas struktūrvienības izveidošana sociālo pakalpojumu sniegšanai, ievērojot Sociālā dienesta budžetu, struktūru un personāla nodrošinājumu, papildus prasītu lielu administratīvo un finanšu resursu ieguldījumu.

Pašvaldību likuma 7. pants nosaka, ka saskaņā ar Valsts pārvaldes iekārtas likumu pašvaldība atsevišķu tās autonomajā kompetencē ietilpstošu pārvaldes uzdevumu var deleģēt citai personai. Valsts pārvaldes iekārtas likuma 40. panta pirmā un otrā daļa nosaka, ka publiska persona var deleģēt privātpersonai pārvaldes uzdevumu, cita starpā, var deleģēt ar līgumu, ja tas paredzēts ārējā normatīvajā aktā, ievērojot šā likuma 41. panta otrās un trešās daļas noteikumus. Pārvaldes uzdevumu var deleģēt vienīgi tad, ja privātpersona attiecīgo uzdevumu var veikt efektīvāk.

Saskaņā ar Valsts pārvaldes iekārtas likuma 42. panta pirmo daļu privātpersonai jābūt tiesīgai veikt attiecīgo pārvaldes uzdevumu, un, lemjot par pārvaldes uzdevuma deleģēšanu privātpersonai, ņem vērā tās pieredzi, reputāciju, resursus, personāla kvalifikāciju, kā arī citus kritērijus.

Ievērojot iepriekš minēto, Sociālais dienests no 2024. gada 21. augusta līdz 2024. gada 6. septembrim veica cenu aptauju (reģistrācijas Nr. SOC/1.8/24/838), lai nodrošinātu efektīvu pašvaldības autonomajā kompetencē ietilpstošu pārvaldes uzdevumu izpildi: Grupu dzīvokļa pakalpojumu, Meža ielā 5, Mārcienā, Mārcienas pagastā, Madonas novadā un Specializētās darbnīcas personām ar invaliditāti pakalpojumu, Meža ielā 23, Mārcienā, Mārcienas pagastā, Madonas novadā.

Izvērtējot cenu aptaujas ietvaros saņemto iesniegumu no sniedzamo pakalpojumu nodrošināšanas efektivitātes viedokļa un ņemot vērā pretendenta spēju sniegt pakalpojumus deleģējamā pārvaldes uzdevuma izpildei, konstatējams, ka biedrības “Latvijas Samariešu apvienība” (turpmāk arī – biedrība) pieteikums ir atzīstams par atbilstošu cenu aptaujas prasībām. Biedrība “Latvijas Samariešu apvienība” (reģistrācijas Nr. 40008001803, juridiskā adrese: Katoļu iela 22, Rīga, LV-1003) ir dibināta 1993. gadā (reģistrācijas datums 16.04.1993.). Saskaņā ar biedrības statūtiem tās darbības mērķi ir aizstāvēt cilvēku ar invaliditāti un viņu ģimeņu tiesības un likumiskās intereses, veicināt sociālā atbalsta pakalpojumu attīstību un pieejamību cilvēkiem ar invaliditāti, veicināt cilvēku ar invaliditāti nodarbinātību, integrāciju sabiedrībā un dzīves kvalitātes uzlabošanu, kā arī veicināt brīvprātīgā darba attīstību. Biedrības darbības jomas ir nodarbinātības veicināšana, sociālā aizsardzība, atbalsts ģimenēm un bērniem, interešu aizstāvības organizāciju darbība, pilsonisko tiesību un cilvēktiesību aizsardzība un brīvprātīgā darba veicināšana. Biedrība ir reģistrēta Labklājības ministrijas Sociālo pakalpojumu sniedzēju reģistrā kā sociālo pakalpojumu sniedzējs. Par darbinieku skaitu un kvalifikācijas pietiekamību, reģistrējot un pārreģistrējot sociālos pakalpojumus, pārliecinās arī Labklājības ministrija (reģistrējot, pārreģistrējot pakalpojumu, ministrijai tiek sniegta detalizēta informācija – darbinieku saraksti ar izglītību, kvalifikāciju, vadītāju CV, diplomi). Biedrībai ir pieredze sociālo pakalpojumu attīstīšanā un nodrošināšanā ¬¬- grupu dzīvokļu pakalpojums Rīgā, Valmierā, Mazsalacā un Rūjienā, specializēto darbnīcu pakalpojums “Dzeldā” un Naukšēnos, kas norāda uz biedrības pieredzi šo mērķu grupu vajadzību un problēmu apzināšanā, izvērtēšanā un izpratnē. Biedrībai ir visi pārvaldes uzdevuma īstenošanai nepieciešamie cilvēkresursi, pieredzējis un kvalificēts personāls (sociālo pakalpojumu sniegšanas nodrošināšanā tiek iesaistīti speciālisti ar otrā līmeņa augstāko profesionālo vai augstāko akadēmisko izglītību sociālajā darbā vai karitatīvajā sociālajā darbā un aprūpētāji ar vidējo vai profesionālo izglītību) un izstrādāta iekšējā metodika un iestrādnes sociālo pakalpojumu nodrošināšanai. Pakalpojumu nodrošināšanā biedrība piesaistīs atbilstošu kvalificētu darbinieku skaitu: Grupu dzīvokļa pakalpojuma nodrošināšanai – vadītājs-sociālais darbinieks ar maģistra grādu sociālajā darbā (0,5 slodze), sociālais rehabilitētājs ar otrā līmeņa augstāko profesionālo izglītību (0,5 slodze) un aprūpētāji ar vidējo un profesionālo izglītību (4,5 slodzes); Specializētās darbnīcas pakalpojuma nodrošināšanai – sociālais darbinieks ar maģistra grādu sociālajā darbā (0,5 slodze), sociālais rehabilitētājs ar otrā līmeņa augstāko profesionālo izglītību (0,5 slodze), nodarbību vadītāji/aprūpētāji ar augstāko vai profesionālo izglītību (2,5 slodzes).

Abus sociālos pakalpojumus nodrošinot vienam pakalpojuma sniedzējam, tiek nodrošināta visu pakalpojumu sinerģija klientu interesēs (aktivitāšu un speciālistu darbības pēctecība, attīstot klientu prasmes un sniedzot atbalstu) un resursu izmantošanas ekonomiju.

Pašvaldībā ir izveidota infrastruktūra, kurā iespējams sniegt iepriekš minētos sociālos pakalpojumus, līdz ar to saskaņā ar Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 5. punktu, kas cita starpā nosaka, ka publiska persona savu mantu nodod privātpersonai vai kapitālsabiedrībai tai deleģēto valsts pārvaldes uzdevumu pildīšanai, biedrībai deleģētā uzdevuma izpildes nodrošināšanai līguma termiņa ietvaros tiks nodoti nekustamie īpašumi, pamatlīdzekļi un inventārs bezatlīdzības lietošanā. Izbeidzoties deleģēšanas līgumam, izbeigsies arī līgums par bezatlīdzības lietošanu un nodotā manta tiks atdota pašvaldībai, sastādot nodošanas-pieņemšana aktu.

Biedrība iesniegusi aprēķinu par nepieciešamo plānoto finansējumu pārvaldes uzdevumu nodrošināšanai. Tā plānojusi veikt pārvaldes uzdevumus par šādām izmaksām:

– grupu mājas (dzīvokļu) pakalpojums 16 klientiem: izmaksas vienam klientam – 22,60 euro/diennaktī (22,60 x 365 /12 = 687,42 euro/mēnesī vienam klientam);

– specializēto darbnīcu pakalpojums pilngadīgām personām ar garīga rakstura traucējumiem 24 klientiem, izmaksas vienam klientam ir 25,27 euro/dienā (25,27 x 249/12 = 524,35 euro/mēnesī vienam klientam).

Ņemot vērā iepriekš minēto, atzīstams, ka biedrībai ir visi priekšnosacījumi, lai no pašvaldības autonomās funkcijas izrietošo pārvaldes uzdevumu – sniegt iepriekš minētos sociālos pakalpojumus – tā veiktu efektīvāk nekā pašvaldība. Valsts pārvaldes iekārtas likuma 45. panta trešā daļa nosaka, ka lēmumā par deleģēšanu konstatē deleģēšanas pieļaujamību un reglamentē deleģēšanas noteikumus.

Pašvaldību likuma 10. panta pirmajā daļā paredzēts, ka dome ir tiesīga izlemt ikvienu pašvaldības kompetences jautājumu. Pašvaldība ar savu lēmumu apstiprina cenu atbilstoši deleģējuma līguma 1. pielikumam. Maksa par sociālo pakalpojumu sniegšanu ir noteikta saskaņā ar cenu aptaujas rezultātā iesniegtā biedrības pieteikuma finanšu piedāvājumu, kurā biedrība apliecina, ka piedāvātajā cenā iekļautas visas ar pakalpojumu sniegšanu saistītās izmaksas un citas ar pakalpojumu sniegšanu saistītās izmaksas.

Valsts pārvaldes iekārtas likuma 45. panta otrajā daļā paredzēts, ka par pastarpinātās pārvaldes iestādes uzdevumu deleģēšanu lemj attiecīgās atvasinātās publiskās personas orgāns, kas informē tiešās pārvaldes iestādi, kurai attiecīgā atvasinātā publiskā persona ir padota. Ja deleģēšanas termiņš pārsniedz gadu, deleģēšanas līgumu pirms tā noslēgšanas saskaņo ar šo tiešās pārvaldes iestādi.

Pamatojoties uz Valsts pārvaldes iekārtas likuma 40. panta pirmo, otro daļu, 42. panta pirmo daļu, 45. panta otro daļu, Pašvaldību likuma 4. panta pirmās daļas 9. punktu, 7. pantu un 10. panta pirmo daļu, Madonas novada pašvaldības 2021. gada 25. novembra saistošo noteikumu Nr. 19 “Par sociālajiem pakalpojumiem Madonas novadā” 5.1.13., 5.1.14. apakšpunktu, ņemot vērā cenu aptaujas rezultātus, biedrības sniegto sociālo pakalpojumu kvalitāti, pārvaldes uzdevuma veikšanas efektivitāti un lietderību, ņemot vērā 16.10.2024. Sociālo un veselības jautājumu komitejas atzinumu un 22.10.2024. Finanšu un attīstības jautājumu komitejas atzinumu, atklāti balsojot: PAR –, PRET –, ATTURAS –, Madonas novada pašvaldības dome NOLEMJ:

1. Deleģēt biedrībai “Latvijas Samariešu apvienība”, reģistrācijas Nr. 40008001803, uz pieciem gadiem no 2025. gada 1. janvāra pārvaldes uzdevuma – grupu dzīvokļa pakalpojuma un specializētās darbnīcas personām ar invaliditāti pakalpojuma – sniegšanu.

2. Apstiprināt deleģēšanas līgumu (pielikums).

3. Uzdot Lietvedības nodaļai lēmumu un deleģēšanas līgumu nosūtīt saskaņošanai Viedās administrācijas un reģionālas attīstības ministrijai.

4. Lēmuma izpildi kontrolēt pašvaldības izpilddirektoram.

**2. Par pārvaldes uzdevumu deleģēšanu biedrībai “Biedrība bērniem, jauniešiem un pieaugušajiem ar dažādiem funkcionāliem traucējumiem “Mēs saviem bērniem””**

ZIŅO: Ilze Kanča

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Aivis Masaļskis, Kaspars Udrass, Artūrs Čačka, Zigfrīds Gora, Andris Sakne), "Pret" – nav, "Atturas" – nav, Madonas novada pašvaldības domes Sociālo un veselības jautājumu komiteja NOLEMJ:**

**Atbalstīt lēmuma projektu un virzīt izskatīšanai uz Finanšu komitejas sēdi.**

Lēmuma projekts:

Pašvaldībā ir izveidota atbilstoša infrastruktūra, kurā tiek nodrošināti sociālie pakalpojumi – sociālās rehabilitācijas pakalpojums bērniem ar funkcionāliem traucējumiem vai invaliditāti; dienas aprūpes centra pakalpojums bērniem ar funkcionāliem traucējumiem; atelpas brīža pakalpojums.

Pašvaldību likuma 4. panta pirmās daļas 9. punktā noteikts, ka viena no pašvaldības autonomajām funkcijām ir nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus. Savukārt Sociālo pakalpojumu un sociālās palīdzības likuma 9. panta pirmajā daļā noteikts, ka pašvaldībai, kuras teritorijā ir deklarēta personas dzīvesvieta, ir pienākums nodrošināt personai iespēju saņemt tās vajadzībām atbilstošus sociālos pakalpojumus un sociālo palīdzību.

Sociālo pakalpojumu un sociālās palīdzības likuma 3. panta otrā un trešā daļa nosaka, ka kārtību, kādā saņemami sociālie pakalpojumi, un kārtību, kādā saņemami pašvaldību sniegtie sociālie pakalpojumi, pašvaldība nosaka pašvaldību saistošajos noteikumos. Madonas novada pašvaldības 2021. gada 25. novembra saistošo noteikumu Nr. 19 “Par sociālajiem pakalpojumiem Madonas novadā” (turpmāk – saistošie noteikumi) 5. punktā noteikti sociālie pakalpojumi, ko sniedz Madonas novada pašvaldība. Saistošajos noteikumos ir paredzēts, ka pašvaldība sniedz šādus sociālos pakalpojumus: sociālās rehabilitācijas pakalpojums bērniem ar funkcionāliem traucējumiem vai invaliditāti, dienas aprūpes centra pakalpojums bērniem ar funkcionālie traucējumiem un atelpas brīža pakalpojums (turpmāk – sociālie pakalpojumi). Saistošajos noteikumos pašvaldība paredzējusi, ka sociālos pakalpojumus persona var saņemt pie pakalpojuma sniedzēja, ar kuru pašvaldība noslēgusi līgumu. Pašvaldība pārvaldes uzdevumu sniegt sociālos pakalpojumus no 2024. gada 1. janvāra līdz 2024. gada 31. decembrim deleģējusi biedrībai “Biedrība bērniem, jauniešiem un pieaugušajiem ar dažādiem funkcionāliem traucējumiem “Mēs saviem bērniem””.

Sociālo pakalpojumu un sociālās palīdzības likuma 11. panta pirmās daļas 2. punktā noteikts pašvaldības sociālā dienesta uzdevums sniegt sociālos pakalpojumus vai organizēt to sniegšanu ģimenēm ar bērniem, kurās ir bērna attīstībai nelabvēlīgi apstākļi, audžuģimenēm, aizbildņiem, personām, kuras aprūpē kādu no ģimenes locekļiem, personām ar invaliditāti, pensijas vecuma personām, personām ar garīga rakstura traucējumiem un citām personu grupām, kurām tas ir nepieciešams.

Madonas novada Sociālā dienesta (turpmāk – Sociālais dienests) struktūrā nav amata vienības iepriekš uzskaitīto sociālo pakalpojumu nodrošināšanai, kā arī Sociālais dienests iepriekš nav sniedzis šādus sociālos pakalpojumus. Jaunu amata vienību izveidošana, attiecīga personāla piesaistīšana un atsevišķas struktūrvienības izveidošana sociālo pakalpojumu sniegšanai, ievērojot Sociālā dienesta budžetu, struktūru un personāla nodrošinājumu, papildus prasītu lielu administratīvo un finanšu resursu ieguldījumu.

Pašvaldību likuma 7. pants nosaka, ka saskaņā ar Valsts pārvaldes iekārtas likumu pašvaldība atsevišķu tās autonomajā kompetencē ietilpstošu pārvaldes uzdevumu var deleģēt citai personai. Valsts pārvaldes iekārtas likuma 40. panta pirmā un otrā daļa nosaka, ka publiska persona var deleģēt privātpersonai pārvaldes uzdevumu, cita starpā, var deleģēt ar līgumu, ja tas paredzēts ārējā normatīvajā aktā, ievērojot šā likuma 41. panta otrās un trešās daļas noteikumus. Pārvaldes uzdevumu var deleģēt vienīgi tad, ja privātpersona attiecīgo uzdevumu var veikt efektīvāk.

Saskaņā ar Valsts pārvaldes iekārtas likuma 42. panta pirmo daļu privātpersonai jābūt tiesīgai veikt attiecīgo pārvaldes uzdevumu un, lemjot par pārvaldes uzdevuma deleģēšanu privātpersonai, ņem vērā tās pieredzi, reputāciju, resursus, personāla kvalifikāciju, kā arī citus kritērijus.

Ievērojot iepriekš minēto, Sociālais dienests no 2024. gada 21. augusta līdz 2024. gada 6. septembrim veica cenu aptauju (reģistrācijas Nr. SOC/1.8/24/841), lai nodrošinātu efektīvu pašvaldības autonomajā kompetencē ietilpstoša pārvaldes uzdevuma izpildi, t.i. nodrošinātu šādu sociālo pakalpojumu sniegšanu pašvaldībā: sociālās rehabilitācijas pakalpojums bērniem ar funkcionāliem traucējumiem vai invaliditāti, dienas aprūpes centra pakalpojums bērniem ar funkcionālie traucējumiem un atelpas brīža pakalpojums.

Izvērtējot cenu aptaujas ietvaros saņemto iesniegumu no sniedzamo pakalpojumu nodrošināšanas efektivitātes viedokļa un ņemot vērā pretendenta spēju sniegt pakalpojumus deleģējamā pārvaldes uzdevuma izpildei, konstatējams, ka biedrības “Biedrība bērniem, jauniešiem un pieaugušajiem ar dažādiem funkcionāliem traucējumiem “Mēs saviem bērniem”” (turpmāk arī – biedrība) pieteikums ir atzīstams par atbilstošu cenu aptaujas prasībām. Biedrība “Biedrība bērniem, jauniešiem un pieaugušajiem ar dažādiem funkcionāliem traucējumiem “Mēs saviem bērniem”” (reģistrācijas Nr. 40008042036, juridiskā adrese: “Ābelītes”, Cesvaines pagasts, Madonas novads, LV-4871) dibināta 1999. gadā. Biedrībā apvienojušās ģimenes, kurās ir bērni, jaunieši un pieaugušie ar dažādiem funkcionāliem traucējumiem no Madonas, Lubānas, Ērgļu, Cesvaines, Gulbenes un Varakļānu novadiem.

Biedrības mērķis ir nodrošināt intelektuālās, fiziskās attīstības, patstāvīgas dzīves iespējas bērniem, jauniešiem un pieaugušajiem ar funkcionāliem traucējumiem un viņu ģimenes locekļiem integrēties mūsdienu mainīgajā sabiedrībā, kā arī pilnvērtīgi veicināt personu attīstību.

Biedrība no 2014. gada nodrošina terapijas bērniem un jauniešiem un pieaugušajiem ar īpašām vajadzībām un viņu ģimenes locekļiem Madonas reģionā. Pakalpojumu grozā ir smilšu terapija, montesori, mūzikas terapija, kanisterapija, psihologs, psihoterapeits, fizioterapeits, ergoterapeits , logopēds, ABA terapija un Šrotas 3 D Skoliozes terapija.

Projekta “Vidzeme iekļauj” ietvaros bērni ar funkcionāliem traucējumiem saņēma un šobrīd saņem sociālās rehabilitācijas pakalpojumus – terapijas, kas palīdz uzlabot bērnu dzīves kvalitāti, kaut nedaudz atvieglo ģimenes ikdienu un mazina risku bērniem nonākt institucionālajā aprūpē. Nozīmīgs resurss deinstitucionalizācijas īstenošanai ir nevalstiskās organizācijas, kuras piedāvā kvalitatīvus sociālās rehabilitācijas pakalpojumus.

Pašvaldība ir novērtējusi biedrības sniegtos pakalpojumus pēc pakalpojuma saņēmēju atsauksmēm, iesniegtās atsauksmes ir bijušas pozitīvas, sociālais dienests nav saņēmis nevienu nepamatotu pakalpojuma saņēmēja sūdzību. Biedrība ir reģistrēta Sociālo pakalpojumu sniedzēju reģistrā, tai ir piešķirts sabiedriskā labuma organizācijas statuss.

Biedrībai ir vairāku gadu pieredze sociālo pakalpojumu sniegšanā un pieredze darbā ar bērniem ar funkcionāliem traucējumiem, tai ir nepieciešamie kvalificētie speciālisti, kas nodrošina sociālos pakalpojumus bērniem ar funkcionāliem traucējumiem. Biedrībai ir atbilstošs skaits sociālo darbinieku, sociālo aprūpētāju/rehabilitētāju, interešu pulciņu audzinātāju un papildus speciālistu/terapeitu.

Biedrība ir gatava nodrošināt šādus sociālos pakalpojumus Parka iela 4, Madona, Madonas novadā, atbilstoši cenu aptaujas pakalpojuma aprakstu noteikumiem un cenu aptaujas prasībām un iesniegusi aprēķinu par finansējumu pārvaldes uzdevuma nodrošināšanai:

- sociālās rehabilitācijas pakalpojums bērniem ar funkcionāliem traucējumiem vai invaliditāti, pakalpojums plānots 48 bērniem (kalendārā gada laikā pakalpojumu par pašvaldības finansētiem līdzekļiem var saņemt par summu, kas noteikta atbilstoši saistošajiem noteikumiem);

- dienas aprūpes centra pakalpojums bērniem ar funkcionāliem traucējumiem, pakalpojums plānots 13 bērniem – 15,00 euro/stundā vienai personai (atbilstoši nosūtījumiem, dienas aprūpes centra pakalpojums bērniem viena persona piešķirts līdz 20 stundām mēnesī, 20 x 15,00 = 300,00 euro/mēnesī vienai personai);

- atelpas brīža pakalpojums, plānotas 5 vietas, pakalpojumu plānots sniegt līdz 30 diennaktīm gadā – 71,93 euro/diennaktī vienai personai.

Ņemot vērā iepriekš minēto, atzīstams, ka biedrībai ir visi priekšnosacījumi, lai no pašvaldības autonomās funkcijas izrietošo pārvaldes uzdevumu – sniegt iepriekš minētos sociālos pakalpojumus – tā veiktu efektīvāk nekā pašvaldība. Valsts pārvaldes iekārtas likuma 45. panta trešā daļa nosaka, ka lēmumā par deleģēšanu konstatē deleģēšanas pieļaujamību un reglamentē deleģēšanas noteikumus.

Pašvaldību likuma 10. panta pirmajā daļā paredzēts, ka dome ir tiesīga izlemt ikvienu pašvaldības kompetences jautājumu. Pašvaldība ar savu lēmumu apstiprina cenu atbilstoši deleģējuma līguma 1. pielikumam. Maksa par sociālo pakalpojumu sniegšanu ir noteikta saskaņā ar cenu aptaujas rezultātā iesniegtā biedrības pieteikuma finanšu piedāvājumu, kurā biedrība apliecina, ka piedāvātajā cenā iekļautas visas ar pakalpojumu sniegšanu saistītās izmaksas un citas ar pakalpojumu sniegšanu saistītās izmaksas.

Valsts pārvaldes iekārtas likuma 45. panta otrajā daļā paredzēts, ka par pastarpinātās pārvaldes iestādes uzdevumu deleģēšanu lemj attiecīgās atvasinātās publiskās personas orgāns, kas informē tiešās pārvaldes iestādi, kurai attiecīgā atvasinātā publiskā persona ir padota. Ja deleģēšanas termiņš pārsniedz gadu, deleģēšanas līgumu pirms tā noslēgšanas saskaņo ar šo tiešās pārvaldes iestādi.

Pamatojoties uz Valsts pārvaldes iekārtas likuma 40. panta pirmo, otro daļu, 42. panta pirmo daļu, 45.panta otro daļu, Pašvaldību likuma 4. panta pirmās daļas 9. punktu, 7. pantu, 10.panta pirmo daļu, Madonas novada pašvaldības 2021. gada 25. novembra saistošo noteikumu Nr. 19 “Par sociālajiem pakalpojumiem Madonas novadā” 5.1.7., 5.1.20., 5.2.4. apakšpunktu, ņemot vērā cenu aptaujas rezultātus, biedrības sniegto sociālo pakalpojumu kvalitāti, pārvaldes uzdevuma veikšanas efektivitāti un lietderību, ņemot vērā 16.10.2024. Sociālo un veselības jautājumu komitejas atzinumu un 22.10.2024. Finanšu un attīstības jautājumu komitejas atzinumu, atklāti balsojot: PAR –, PRET –, ATTURAS –, Madonas novada pašvaldības dome NOLEMJ:

1. Deleģēt biedrībai “Biedrība bērniem, jauniešiem un pieaugušajiem ar dažādiem funkcionāliem traucējumiem “Mēs saviem bērniem””, reģistrācijas Nr. 40008042036, uz trīs gadiem no 2025. gada 1. janvāra pārvalde uzdevumu – sociālās rehabilitācijas pakalpojuma bērniem ar funkcionāliem traucējumiem vai invaliditāti, dienas aprūpes centra pakalpojuma bērniem ar funkcionālie traucējumiem un atelpas brīža pakalpojuma - sniegšanu.

2. Apstiprināt deleģēšanas līgumu (pielikums).

3. Uzdot Lietvedības nodaļai lēmumu un deleģēšanas līgumu nosūtīt saskaņošanai Viedās administrācijas un reģionālas attīstības ministrijai.

4. Lēmuma izpildi kontrolēt pašvaldības izpilddirektoram.

Sēdes darba process, ziņojumi, priekšlikumi, komentāri, diskusijas atspoguļoti sēdes audio ierakstā.

Sēdi slēdz plkst. 14:44

Sēdes vadītājs: A. Sakne

Sēdes protokolētāja: B. Bajāre